钦定古今图书集成/理学汇编/学行典/第244卷 > 普周
## 钦定古今图书集成/理学汇编/学行典/第244卷 > 普周

按《太平府志》：“普周，字东皋，采石镇人。嘉靖时贡。性廉
洁，甘穷约，所居敝庐，不蔽风雨，然名重一时，慕其人
者莫不式闾。就见一直指远来访谒，馈以金，恐不受，
托言雄黄，强纳之，置床头，午节以和酒，则金也。恶其
欺己，竟投之江。周廷试入京，因无子路，买一幼童为
嗣，教之读书，不知为侯伯支子。后访归袭职，及来拜”
谢，而周已殁。其子痛哭，祀墓而去。平生究心理学，每
逢朔望，集门人讲论不辍。采石书院讲堂中，祀周木
主，著有《东皋集》。